Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: 1. melléklet az 1/2010. (I. 8.) KHEM rendelethez
Paragraph Index: 781

d) a kipufogógázok kibocsátásával kapcsolatos motorparaméterek, például a befecskendezési idõk beállítási tartományai, a hûtõvíz engedélyezett hõmérséklete, a kipufogógáz maximális ellennyomása stb. Kipufogógáz-utókezelõ rendszerrel felszerelt motorok esetében az utasításoknak a kipufogógáz-utókezelõ berendezések hatékony mûködésének ellenõrzésére szolgáló eljárásokat is tartalmazniuk kell. 4. A motorok úszólétesítménybe történõ beépítésének meg kell felelnie a típusjóváhagyás alkalmazási körében meghatározott korlátozásoknak. Ezenkívül a szívóoldali vákuum és a kipufogógáz ellennyomása nem haladhatja meg a jóváhagyott motorhoz feltüntetett értékeket. 5. Ha a hajóba beépített motorok egy motorcsaládhoz tartoznak, nem hajthatók végre olyan utólagos beállítások vagy módosítások, amelyek hátrányosan érinthetik a motorok kipufogógáz- és szilárd halmazállapotú szennyezõanyag-kibocsátását, vagy amelyek a javasolt beállítási tartományon kívülre esnek. 6. Ha a típusjóváhagyás kibocsátása után utólagos beállításokat vagy módosításokat kell végrehajtani a motoron, ezeket pontosan be kell vezetni a motorparaméter-jegyzõkönyvbe. 7. Ha az beépítési és közbensõ vizsgálatok azt mutatják, hogy a hajóba beépített motorok a paramétereik, alkatrészeik és szabályozható jellemzõik szempontjából teljesítik a 8a.01. cikk 17. pontja szerinti utasításokban meghatározott mûszaki elõírásokat, akkor feltételezhetõ, hogy a motorok kipufogógáz- és szilárd halmazállapotú szennyezõanyag-kibocsátása is megfelel az alapvetõ határértékeknek. 8. Ha a motor megkapta a típusjóváhagyást, az illetékes hatóság saját belátása szerint csökkentheti az ezen rendelkezések alapján végrehajtandó beépítési és közbensõ vizsgálatokat. Végre kell azonban hajtani a teljes vizsgálatot legalább egy henger vagy motorcsaládonként egy motor tekintetében, és a vizsgálatok csak akkor csökkenthetõk, ha alapos okkal feltételezhetõ, hogy az összes többi henger vagy motor a vizsgálat alá vont hengerhez vagy motorhoz hasonlóan viselkedik. 8a.05. cikk Vizsgáló és tanúsító szervezet 1. A vizsgáló és tanúsító szervezetnek meg kell felelnie a vizsgáló és kalibrációs laboratóriumok illetékességének általános követelményeire vonatkozó európai szabványnak (EN ISO/IEC 17025:2000), a következõ feltételek kellõ figyelembevételével:

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes